‘सेमकुवारी’ देती है 30% ज्यादा उत्पादन, जल्द मिलेगा बीज
जबलपुर कृषि विश्वविद्यालय को किसान ने बीज में शामिल करने का भेजा प्रस्ताव, लगाने के बाद डेढ़ महीने में उत्पादन हो जाता है शुरू
जबलपुर कृषि विश्वविद्यालय की फ्लोरा सेम और देशी बल्लर के परागन से केसला ब्लॉक के किसान अशोक वर्मा ने नई किस्म तैयार की
केसला ब्लॉक के एक किसान ने बल्लर की किस्म खुद तैयार की और अब लाखों रुपए कमा रहे हैं। जबलपुर कृषि विश्वविद्यालय की फ्लोरासेम और देशी बल्लर के परागन से एक नई किस्म ‘सेमकुवारी’ नामक बीज तैयार किया है। अच्छे परिणाम आने के बाद अब कृषि विश्वविद्यालय जबलपुर भी इस बीज का परीक्षण करने के बाद अगले कुछ दिनों में इसे मार्केट में उतारेगा।
केसला ब्लॉक स्थित सोमलवाड़ा खुर्द और धाटलीगांव के बीच नहर के समीप अशोक वर्मा ने 1990 में बल्लर की नई किस्म पैदा की है। इसका नाम सेमकुवारी रखा है। उन्होंने नई किस्म पैदा करने के लिए जबलपुर कृषि विश्वविद्यालय से बल्लर की फ्लोरा सेम बुलवाई, जो देशी बल्लर लगाते थे उसका परागन कराया। इसके बाद 1 वर्ष में यह किस्म तैयार हुई। नई किस्म को 2 वर्ष में परागन कराया। यदि परागन नहीं हो तो सेमकुवार देशी किस्म में बदल जाती है। कई किसानों ने इसे उपयोग भी किया लेकिन परागन नहीं होने से नई किस्म की पैदावार नहीं हो सकी। इस किस्म को बीज में शामिल करने के लिए पवारखेड़ा कृषि विज्ञान केंद्र के माध्यम से जबलपुर कृषि विश्वविद्यालय तक मांग भी की है। वहां से पॉजिटिव रिजल्ट भी आए। जल्द ही किसान विशेष उत्पादित बीज में इसे शामिल किया जाएगा। कारण यह है कि सेमकुवारी बीज से 100 क्विंटल प्रति एकड़ उत्पादन होता है, जबकि देशी बीज में यह घटकर 70 क्विंटल रह जाता है।
इसलिए बेहतर
दोनों बल्लर जून में लगाई जाती है।
सेमकुवारी डेढ़ महीने में तैयार होती है।
देशी बल्लर तीन महीने में फूल पर आती है।
सेमकुवारी 6-8 महीने तक उत्पादन देती है।
देशी बल्लर तीन महीने तक उत्पादन देती है।
सेमकुवारी 38 डिग्री तक फूलती और फल देती है।
30 डिग्री तापमान के बाद फूल देना बंद कर देती है।
ऐसे करते है बल्लर का परागन
बल्लर से जीत रहे हर साल पुरस्कार
अाय का गणित
वर्मा बताते हैं जमीन मंे बल्लर की एक लाइन में देशी और उसके सामने दूसरी लाइन में फ्लोरा सेम लगाते हंै। दोनों पर फूल आने पर आपस में मिलाया जाता है। एक बल्लर नर होता है, दूसरी मादा। फूलों के मिलन से सेमकुवारी किस्म पैदा हो जाती है। ऐसा हर दो वर्ष में करना पड़ता है। जिससे सेमकुवारी लगातार बनी रहती है।
एक एकड़ में बल्लर लगाने में 35 हजार रुपए का खर्च आता है। इसमें देशी और अंग्रेजी खाद, बेल को सहारा देने के लिए खंभे और तार लगाना शामिल है। तुड़ाई करने में सात हजार रुपए खर्च होते हैं (सात महीने तक)। सिंचाई करने पर 15 हजार खर्च होते हैं। एक एकड़ में 57 हजार रुपए खर्च होते हैं। एक एकड़ में 100 क्विंटल बल्लर फसल आती है, बाजार मूल्य 15 रुपए प्रति किलो है। ऐसे में ये 10 हजार किलो बल्लर एक लाख 50 हजार रुपए प्रति एकड़ बिकेगी।
रिपोर्ट
जयदीप रघुवंशी
होशंगाबाद
hin_Deva hin_Deva hin_Deva hin_Deva hin_Deva hin_Deva hin_Deva awa_Deva awa_Deva awa_Deva awa_Deva awa_Deva hin_Deva hin_Deva awa_Deva hne_Deva hin_Deva hin_Deva kas_Deva mai_Deva bho_Deva